**Latvijas būvniecības padomes (LBP) sēdes**

ALTUM zālē, plkst15:00 – 17.00

PROTOKOLS

Rīgā, 2020. gada 18.jūnijā Nr.7

Sēdi vada: **Gints Miķelsons** - Latvijas Būvniecības padomes priekšsēdētājs

Sēdē piedalās padomes locekļi: **Normunds Grinbergs,** **Leonīds Jākobsons, Ināra Laube, Jānis Rāzna, Ervīns Timofējevs,** **Normunds Tirāns, Gunārs Valinks, Andris Veinbergs, Raimonds Eizenšmits** (LBS). **Olga Feldmane -** EM Būvniecības politikas departamenta direktore, valsts sekretāra vietnieka pienākumu izpildītāja.

Pieaicinātie: **Jurģis Miezainis** - EM Parlamentārais sekretārs

 **Svetlana Mjakuškina –** Būvniecības valsts kontroles biroja (BVKB) direktore;

 **Maija Kavosa –** BVKB Būvspeciālistu sertificēšanas nodaļas vadītāja;

 **Dainis Ģēģers** – LSGŪTIS Būvniecības speciālistu Sertificēšanas centra vadītājs;

 **Armands Liede** - Latvijas Jumiķu apvienības valdes priekšsēdētājs;

 **Ilze Beināre** – EM Būvniecības politikas departamenta direktores vietniece;

 **Gusts Sproģis** - EM Būvniecības politikas departamenta vecākais eksperts;

Sēdē nepiedalās padomes locekļi: Andris Bērziņš, Māris Bambis, Kaspars Bondars Artis Dzirkalis (LBS), Pēteris Dzirkals, Dzintra Gorbunova, Klāvs Grieze,Madars Lasmanis, Ilmārs Leikums, Jurijs Strods,Edmunds Valantis.

Protokolē: Inese Rostoka - EM Būvniecības politikas departamenta vecākā eksperte.

Darba kārtībā:

1. Būvniecības un investīciju apjomi publiskiem pasūtījumiem Būvniecības nozarei 2020./2021. gadam.

2. Padomes lēmums par priekšlikumiem sertifikācijas procesa pilnveidošanai.

3. Informācija par *Grozījumiem* *Būvniecības likumā* un “Vispārīgos būvnoteikumos”.

4. Biedrības “Latvijas Jumiķu apvienība” prezentācija par jumiķa profesijas reglamentēšanu.

5. Citi jautājumi.

5.1. Par Būvniecības nozares kvalifikāciju struktūrā iekļauto profesiju karti un profesiju standartiem (5.-7.LKI līmenis);

5.2. Par ekspertu deleģēšanu Iepirkumu uzraudzības birojam (IUB vēstule).

Sēdi sāk plkst.15.06.

Lietotie saīsinājumi

EM – Ekonomikas ministrija

ES – Eiropas Savienība

## LATAK – VAS “Latvijas Nacionālais akreditācijas birojs”

LBS – Latvijas Būvinženieru savienība

Partnerība – Biedrība “Latvijas Būvuzņēmēju partnerība”

NEP – Nozaru ekspertu padome

**1.§**

**Ekonomikas atveseļošanas plāns – indikatīvs investīciju apjoms publiskie pasūtījumi Būvniecības nozarei 2020./2021. gadam**

--------------------------------------------------------------------------------------------

**Ziņo:** G.Miķelsons

**G.Miķelsons** rezumē, ka būvniecībā projektu ir ļoti daudz, trūkst darbaspēka, atvērtas 7.5 tūkst. vakances. Bezdarbnieki nenāk uz būvniecības nozari, lai ar nozarei ir ko piedāvāt. Gribētu uzdot jautājumu ministrijas pārstāvjiem, kas būtu prioritātes tuvākā pusgada/ gada griezumā, kas būtu jārisina būvniecības nozarei.

Skatoties uz būvniecības nozares apgrozījumu saliekot visus segmentus kopā, nozares apgrozījums uzkāpj līdz 3 miljardiem EUR, bet ņemot vērā iepriekšējā gada apgrozījumu veselīgs nozares apgrozījums gadā ir 2 miljardi EUR, tad ir gan resursi, gan kvalitāte iespējama, gan cenas neceļas. EM vajadzētu nopublicēt vidēja termiņa prognozes 1-2 gadiem, lai nozare to varētu izmantot plānošanai.

**D.Ģēģers -** ņemot vērā pieaugošo nozares apgrozījumu un darba spēka trūkumu, lūgums Partnerībai atsaukt savus priekšlikumus Saeimā, par izglītības prasībām būvtehniķiem[[1]](#footnote-1). Partnerības sauktie cipari nav ticami no 2015.gada neviens no jauna nav sertificēts.

**G.Miķelsons –** Partnerība ir iestājusies par to, ka šīm profesijām jābūt augstākai izglītībai, 1/3 speciālistu ir tuvu pensijas vecumam, bet pārējie var mācīties. Partnerība uzskata, ka var iedot termiņa pagarinājumu 3 vai 5 gadus, bet no prasības par augstāko izglītību neatkāpsimies.

**J.Miezainis** par to kā ministrija skatās uz tuvākajiem periodiem būvniecībā.

Piekrīt nozarei, ka būvniecības apjomi atkarīgi no ES fondu finansējuma pieejamības un informē par valdības lēmumiem būvniecības nozares atbalstam:

* šobrīd ir apstiprināta “Stratēģija Latvijai COVID-19 krīzes radīto seku mazināšanai”, kas paredz lielu pasūtījumu daudzumu infrastruktūras būvēm, lai nebūtu dramatisks kritums būvniecībā;
* lai sasniegtu energoefektivitātes mērķu, kopā ar citā ES valstīm, kas ir līdzīgā situācijā kā Latvija un kurām ir vecs dzīvojamais fonds, esam panākuši, ka būs pieejami līdzekļi energoefektivitātes paaugstināšanai;
* ir domāts par finanšu instrumentu pielietošanu, lai sasniegtu energoefektivitātes paaugstināšanas mērķus, tiek strādāts pie privātmāju siltināšanas programmas.

Varbūt ir kādi priekšlikumi no nozares puses.

**Par nozares apgrozījumu un būvniecības apjomiem**

**G.Miķelsons -** Padomei vajadzētu sniegt rekomendāciju publiskajam pasūtītājam, kā nozare redz savas iespējas, vai tie ir 2 miljardi EUR vai varbūt 3 miljardi EUR.

**J.Miezainis** informē Padomi par pēdējiem statistikas datiem, par šī brīža situāciju: nozares apgrozījums 2020 gada 1. cet. sasniedzis 14% pieaugumu, salīdzinājumā ar 2019.gada 1.cet., eksports pieaudzis par 25% (79 milj EUR) un BIS pieejamie dati rāda, ka 2020.gada pirmajos 5 mēnešos izsniegtas 3823 būvatļaujas, kas ir par 10% mazāk kā 2019.gadā.

Par kopējām prognozēm 2020.gadā: kopējais būvniecības apjoms prognozējam - 2-2.3 miljardi EUR, par 10 -14% zemāks, kā 2019.gadā, turpmākajos gados kritums būs, betpapildus klāt nāks 400-500 milj. EUR ES finansējuma, saistībā ar ES stratēģiju Covid-19 krīzes mazināšanai, pārdalīti ES fondu līdzekļi infrastruktūras objektiem, kā arī energoefektivitātes paaugstināšanas pasākumiem. Tas varētu mazināt būvniecības apjomu kritumu.

**Nolemj.** Pieņemt informāciju zināšanai un sekot līdzi publiskās pārvaldes prognozēm un sniegt atgriezenisko saiti.

**2.§**

**Padomes lēmums par priekšlikumiem sertifikācijas procesa pilnveidošanai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ziņo**: N.Tirāns

Sertifikācija ir tāda sfēra, kurā lielākā daļa Padomes locekļu nav iedziļinājušies, tāpēc aicina Padomi pieņemt zināšanai darba grupas priekšlikumus un ar nozares profesionāļu viedokli iepazīstināt sertificēšanas iestādes.

**E.Tomofējevs** papildina, ka ņemot vērā sertificēšanas specifiku, jāvirzās uz to, lai sertificēšana nonāk pie konkrētām profesiju pašpārvaldēm.

**N.Tirāns** piekrīt, ka tas būtu tālāks mērķis, bet tagad jāsakārto sistēma. Aicina EMlīdz kādam konkrētam laikam, sadarbībā ar Latvijas Būvinženieru savienību, Latvijas būvkonstrukciju projektētāju asociāciju un citām ieinteresētajām profesionālajām asociācijām, pārskatīt sertifikācijas metodiku un kritērijus pēc kādiem fiziskajām personām izsniedz, reģistrē un anulē sertifikātu patstāvīgai praksei konstrukciju projektēšanas jomā, tai skaitā, pārskatīt kompetences pārbaudes organizēšanas nosacījumus un kompetences pārbaudes saturu, patstāvīgās prakses uzraudzības kārtību un profesionālās pilnveidošanās noteikumus.

**G.Miķelsons** aicina EM un LBS izteikt savu viedokli par darba grupas priekšlikumiem**.**

**R.Eizenšmits** norāda, ka jāsāk ar MK noteikumu Nr.169 “Būvspeciālistu kompetences novērtēšanas un patstāvīgās prakses uzraudzības noteikumi” pārskatīšanu, deleģējuma līgumiem, vadlīnijām.

**O.Feldmane** informē, ka ministrijalūgusi visiem sniegt priekšlikumus parizmaiņāmMK noteikumos Nr.169. Gribētu zināt, vai stāsts ir par noteikumiem vai sertificēšanas iestādes iekšējo kārtību. Aicina visiem rūpīgi izlasīt EM vadlīnijas , iekšējos procesus sertificēšanas iestādes veido pašas un akreditē LATAK. EM nejaucas saturā un procesos.

**G.Miķelsons** slēdz diskusiju unaicina EM un LBS kopīgi tikties un pārskatīt sertifikācijas metodiku un kritērijus, pēc kādiem fiziskajām personām izsniedz, reģistrē un anulē sertifikātu patstāvīgai praksei konstrukciju projektēšanas jomā, līdz 15.septembrim.

**BVKB prezentācija** (pielikumā)

Prezentē **M.Kavosa -** Būvspeciālistu sertificēšanas nodaļas vadītāja

Prezentē ietvaru uz kuru virzās ES sertificēšanas jomā un to ietvaru ko norādījuši būvniecības nozares speciālisti.

Neietekmējamība ir būtiskākā standarta prasība sertifikācijas institūcijai ES, tai jābūt:

* strukturizētai un pārvaldītai tā, lai nodrošinātu neietekmējamību un sertifikācijas darbību objektivitāti. Procedūrām jābūt taisnīgām un godīgām pret visām pusēm.
* atbildīgai par tās darbību neietekmējamību un nedrīkst pieļaut komerciālu, finansiālu vai cita veida spiedienu.

Iepazīstina ar Eiropas būvniecības kontroles konsorcijs (CEBC) projekta «*Building control competencies*» veiktās aptaujas, par būvspeciālistu kompetences novērtēšanas procesu 25 Eiropas valstīs, pētījuma rezultātiem.

Prezentē aptaujas rezultātus un būvniecības nozares viedokli par būvspeciālistu sertificēšanas problēmām un to risinājumu Latvijā.

Galvenais izaicinājums ir nepieciešamība pilnveidoties

* Kompetences novērtēšana - nav skaidri definētas būvniecības nozarē nepieciešamās kompetences. Nepieciešams tās definēt un pielāgot eksāmena saturu
* Uzraudzība - nav skaidri definēti un vienoti uzraudzības kritēriji, pastāv ietekmējamības riski sertifikācijas procesā. Jāizstrādā vienoti uzraudzības kritēriji un jāpārskata pienākumu un atbildību sadalījums iesaistītajām pusēm.

Personu sertificēšanas institūciju aptaujas rezultāti:

* Personas atbilstība jānovērtē saskaņā ar nozarē izvirzītajām profesionālās kompetences un kvalitātes prasībām.
* Personu sertificēšanas mērķis: aizsargāt sabiedrību no nekvalificēta darbaspēka un apliecinātu personas atbilstību nozarē noteiktajām prasībām.
* Lai objektīvi novērtētu profesionālo kompetenci, jābūt skaidri definētām kompetences prasībām**.**

Nākotnes prioritātes sertificēšanas iestādēm:

* Stiprināt būvspeciālistu patstāvīgās prakses uzraudzību.
* Pilnveidot būvspeciālistu kompetences novērtēšanas procesu.

Padome pieņēma BVKB sniegto informāciju zināšanai.

**Nolemj.** 1. Pieņemt zināšanai Būvniecības padomes darba grupas priekšlikumus sertifikācijas procesa pilnveidošanai, kā arī aicināt ar šo nozares profesionāļu viedokli iepazīties Ekonomikas ministriju, sertificējošās institūcijas un pārējos būvspeciālistu sertifikācijā iesaistītos.

2.    Aicināt Ekonomikas ministriju, sadarbībā ar Latvijas Būvinženieru savienību, Latvijas būvkonstrukciju projektētāju asociāciju un citām ieinteresētajām profesionālajām asociācijām, līdz šī gada 15. septembrim pārskatīt sertifikācijas metodiku un kritērijus pēc kādiem fiziskajām personām izsniedz, reģistrē un anulē sertifikātu patstāvīgai praksei konstrukciju projektēšanas jomā, tai skaitā, pārskatīt kompetences pārbaudes organizēšanas nosacījumus un kompetences pārbaudes saturu, patstāvīgās prakses uzraudzības kārtību un profesionālās pilnveidošanās noteikumus.

3.    Aicināt Ekonomikas ministriju, sadarbībā ar ieinteresētajām profesionālajām asociācijām, sagatavot priekšlikumus grozījumiem Ministru kabineta noteikumos Nr. 169 “Būvspeciālistu kompetences novērtēšanas un patstāvīgās prakses uzraudzības noteikumi”, nosakot būvspeciālistu minimālās kompetences prasības ugunsdrošības jomā.

**3.§**

**Informācija par *Grozījumiem* *Būvniecības likumā* un “Vispārīgos būvnoteikumos”.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ziņo**: G.Miķelsons

**J.Miezainis** informē, kaattiecībā uz likumdošanu, 1.lasījumā Saeimā atbalstīti *Grozījumi Būvniecības likumā* par atbildībām, priekšlikumu iesniegšanas termiņš 15.augusts, tad varēs diskutēt par labākā risinājuma atrašanu visiem.

**G.Miķelsons** aicinājums EM uzņemties koordinatora lomu, saaicinot galvenos spēlētājus (attīstītājs, būvniekus, projektētājus, būvuzraugus u.c), lai kopīgi izdiskutētu priekšlikumus pirms iesniegšanas Saeimā.

**E.Timofējevs** uzsver, ka netiek racionāli izmantots padomes potenciāls un funkcija.

**J.Miezainis** norāda, kaministrijas mērķis ir droša strukturēta un korekta būvniecības procesu vadība, lai sistēma būtu caurspīdīgāka, lai process būtu salīdzinoši viegls un ātrs, lai vieglāk būtu tajā strādāt. Jāpanāk līdzsvars starp būvnieku un sabiedrības interesēm. Kopā ar BPD vienosimies, par iespēju sanākt kopā un visas lietas izrunāt, lai nav 15 organizāciju, bet kopējs racionāls Padomes redzējums.

Vēlas zināt Padomes viedokli, vai iespējams vienoties par šādu darbības formātu, izmantojot demokrātijas principus, ka mazākums piekāpjas vairākumam. Tas būtu ceļš kā varētu virzīties uz priekšu, lai ir rezultāts.

**G.Miķelsons** ierosina līdz šī gada 15.augustam, EM vadībā, veidot darba grupu un piedāvā sasaukt padomes sēdi, kurā prezentēs darba grupā nolemto un Padome sniegs kopēju viedokli.

**J.Miezainis** uzsver to, ja Padomes viedoklis nesakritīs ar EM viedokli, tas būs vienots nozares viedoklis.

**O.Feldmane** nav pārliecināta par to, ka neviena no Padomē pārstāvētajām institūcijām nemēģinās Saeimā nākt ar savu viedokli. Ierosina šādu vienošanās principu izmantot arī attiecībā uz Saeimā esošajiem *Grozījumiem Būvniecības likumā* par būvtehniķiem.

**A.Liede** ierosina, ka arī izpildītājiem, kas reāli strādā būtu jāpiedalās darba grupās.

**J.Miezainis** aicina visus elektroniski iesūtīt savus priekšlikumus, cenšoties neiziet ārpus esošā likumprojekta tvēruma. Padomes formāts ir ļoti labs, bet ierosina pieturēties pie problēmas un to arī risināt.

**O.Feldmane** vēlreiz atgādina, ka laiks ir pusotrs mēnesis, lai iesniegtu priekšlikumus likumprojektā, ja Padome mēģinās visu procesu pārskatīt konceptuāli, tad likumprojekts jāatsauc.

**Nolemj.** 1. EM jūlija sākumā sasaukt darba grupu, priekšlikumu sagatavošanai *Grozījumiem Būvniecības likumā* par atbildībām.

2. Sasaukt Padomes sēdi, lai formulētu vienotu Padomes viedokli par darba grupas sagatavotajiem priekšlikumiem *Grozījumiem Būvniecības likumā* par atbildībām.

**4.§**

**Biedrības “Latvijas Jumiķu apvienība” prezentācija par jumiķa profesijas reglamentēšanu**

 ----------------------------------------------------------------------------------------------

**Ziņo:** A.Liede

**A.Liede** prezentē priekšlikumu jumiķa profesijas reglamentēšanai. (prezentācija pielikumā)un norāda uz trūkumiem regulējumā[[2]](#footnote-2).

Jumiķim būtiskākais risks ir darbs augstumā un kompetence un zināšanas ir nepietiekamas, zināšanu nav arī tiem, kas uzrauga darbus augstumā.

Informē par statistiku, par kritieniem no augstuma.

Problēmas:

* Nekvalitatīvu veiktu darbu rezultātā tiek bojāti īpašumi un apdraudēta cilvēku dzīvība un veselība.
* Pieņemot ēkas ekspluatācijā netiek pārbaudītas iekārtas, kas atrodas uz jumta.

Ierosina noteikt jumiķu darbības sfēru par reglamentētu un ieviest, ka nododot ēku ekspluatācijā būtu jāiesniedz jumiķa atzinums par to, ka jumts ir uzlikts pareizi un citi speciālisti veicot darbus uz jumta nav sabojājuši paveikto. Šobrīd privāto sektoru neviens nekontrolē.

Jumiķiem ir izstrādāts pašiem savs reģistrs, kurā speciālistus iedala atbilstoši specializācijai, atbilstoši Starptautiskās Jumiķu federācijas prasībām;

Ir izstrādātas prasības un ir veiktas pārrunas ar kompetences centriem, kas varētu pieņemt eksāmenus. Jumiķu meistari pieņems eksāmenus un noteiks kvalifikāciju.

**G.Miķelsons** vēlas zināt,cik liela ir mērķauditorija un ar kādām izmaksām būs jārēķinās.

**A.Liede** uzskata, ka tie būs visi, kas liek fasādes, uzstāda sastatnes, liek jumtus, visi, kas darbojas augstumā pie būvju būvēšanas, vienam cilvēkam tas varētu maksāt 20 – 30 EUR

**O.Feldmane** norāda, ka tas ir konceptuāls lēmums vai būtu jāiet reglamentēto profesiju virzienā. Nosakot jumiķa profesiju kā reglamentētu, tas nozīmē, ka valsts uzņemas uzraudzību. Vai tā nav valsts iejaukšanās? Likumdošanā tiek paredzēta arī neobligāta reglamentēšana, atšķirība ir vai atbildību uzņemas valsts vai nozare.Stāsts nav par atbildību, bet par to, kurš kontrolē, tas būtu pretrunā ar iepriekš runāto, ka stiprinām galvenā būvdarbu veicēja atbildību par kvalificēta darbaspēka izvēli.

**R.Eizenšmits** norāda, kamūsu kvalitātes kontroles sistēma būvniecībā balstīta uz to, ka atbildīgie ir vadītāji un tie piesaista darbiniekus, kam ir atbilstoša kvalifikācija

**N.Grinbergs** vērš uzmanību uz to, ka šobrīd atbildība ir uzlikta sertificētajiem specialistiem, tomēr darbaspēka kvalifikācija neuzlabojas. Jumiķi paši var pašreglamentēties**.**

**D.Ģēģers** uzskata, ka būvdarbu vadītājiem prasības, kas attiecas uz jumiķu sfēru ir jāzina, sertificēšanas iestādes var izvirzīt papildus prasības kompetences pārbaudēs.

**A.Veinbergs -** šī jumiķu iniciatīva ir pozitīva atbildības kontekstā, precizētas atbildības, tas ir atbalstāms.

**O.Feldmane –** ministrija, attiecībā uz publiskajiem iepirkumiem ir izveidojusi darba grupu, kura izstrādā priekšlikumus kvalifikāciju standartizācijas prasībām iepirkumos. Prasībās varētu iekļaut arī prasības, kas skar jumiķa darbus un aicina sniegt priekšlikumus par iekļaujamajām kvalifikācijas prasībām jumiķiem.

Pie BIS tiek veidots amatnieku reģistrs, kurā iekļauta informācija par Latvijas Amatniecības kamerā reģistrētiem amatniekiem.

**Padome balso par jumiķa profesijas atzīšanu par reglamentēto profesiju.** Balsojumā piedalās 11 Padomes locekļi.

Balsojums:

“Par” - 1 (A.Veinbergs)

“Atturas” – 3 (J.Rāzna, N.Grinbergs, O.Feldmane).

“Pret” – 7

**G.Miķelsons** ierosina, turpinot darbu pie regulējuma, aicināt jumiķus piedalīties.

**O.Feldmane** ierosina sasaukt tematisku Padomes sēdi, kurā izdiskutētu jumiķu problēmu. Padome varētu nākt ar priekšlikumiem, kā redz šo risinājumu, ministrija to ietvers regulējumā.

**Nolemj.** 1. Padome balsojumā nolēma, ka nav nepieciešams noteikt jumiķa profesiju, kā reglamentētu un ierosināja jumiķiem noteikt reglamentāciju nozarē.

 2. Latvijas Jumiķu apvienībai iesniegt priekšlikumus kvalifikācijas prasībām publiskajos iepirkumos.

 3. Padomei vēlreiz izdiskutēt jautājumu Padomes sēdē un nākt ar priekšlikumiem normatīvā regulējuma izmaiņām.

**5.§**

**Citi jautājumi**

 ----------------------------------------------------------------------------------------------

**5.1.** **Par Būvniecības nozares kvalifikāciju struktūrā iekļauto profesiju karti un profesiju standartiem (5.-7.LKI līmenis);**

**I.Beināre** informē par publiskā iepirkuma gatavošanu par būvniecības profesiju standartu izstrādāšanu.EM saņēmusi vēstuli no NEP ar priekšlikumiem. Esam vienojušies par 3 profesiju standartiem, atbilstoši Būvniecības profesiju kartei, kas jāizstrādā vispirms:

7 LKI līmenī - būvinžanieris

6 LKI līmenī - inženiersistēmu būvinženieris

6 LKI līmenī - ēku būvinženieris**.**

Darba grupai tiks uzdots nākt ar priekšlikumiem profesiju nosaukumu maiņai, ja nepieciešams. Strādājot pie standartiem, izpildītājs paralēli sniegs prasības kartes pilnveidošanai.

**R.Eizenšmits** informē, ka Rīgas Tehniskās universitātes pārstāvji lūguši atstāt kartē transportbūvju inženiera profesiju.

**O.Feldmane** uzskata, ka vislielākā diskusija uzsākot darbu, būs - kas ir profesija, kas ir specializācija. Procesa uzraudzībā tiks iesaistīt NEP pārstāvji.

**5.2. Par ekspertu deleģēšanu Iepirkumu uzraudzības birojam (IUB)**.

IUB lūdz izskatīt iespēju pilnvarot savas nozares pārstāvjus (attiecīgo jomu ekspertus), gan dalībai IUB iesniegumu izskatīšanas sēdēs, gan atzinuma sniegšanai par atsevišķiem specifiskiem jautājumiem.

**O.Feldmane** vērš padomes uzmanību uz to, ka šis ir svarīgs jautājums, jo IUB nav kompetences būvniecības jautājumos. Tā nav ikdiena, bet atsevišķi jautājumi, nozarei pašai svarīgi.Aicina Padomi izvirzīt ekspertus.

**Nolemj.** 1. Padomes locekļiem deleģēt ekspertus, attiecīgo jomu speciālistus darbam IUB iesniegumu izskatīšanai, informāciju līdz šī gada 25.jūnijam jāiesniedz sekretariātam.

 **2.** Nākamo padomes sēdi sasaukt 2020.gada 6.augustā, plkst.14.00, tēma būvniecības regulējums.

Sēdi slēdz 17:05

Padomes priekšsēdētājs G.Miķelsons

Protokolēja I.Rostoka

1. <https://titania.saeima.lv/LIVS13/saeimalivs13.nsf/webSasaiste?OpenView&count=1000&restricttocategory=626/Lp13> [↑](#footnote-ref-1)
2. Ministru kabineta 18.03.2014. noteikumi Nr.143 “Darba aizsardzības prasības, strādājot augstumā” [↑](#footnote-ref-2)